# Ami Hauhio

### Wikipedia

Aimo Robert "Ami" Hauhio (s. Viipurissa 14. kesäkuuta 1912 - k. 16. joulukuuta 1955) oli suomalainen taiteilija, sarjakuvantekijä, kuvittaja, sanomalehtipiirtäjä, kartanpiirtäjä ja kivipiirtäjä. Hän oli Viipurin Taiteilijaseuran ja Suomen Taidepiirtäjien Liiton jäsen (myös johtokunnassa). Suomen Taidepiirtäjien Liiton varapuheenjohtajana hän oli 1948 (lähde: Suomen kuvataiteilijat matrikkeli).

Hänen sarjakuviaan julkaistiin säännöllisesti Pellervo-lehdessä jatkosarjoina (esim. 1947-1950, Koltan perintö, seikkailun ensimmäinen osa ilmestyi Valojuova-lehdessä vuosina 1944-1946). Seinäjoen sarjakuvaseura julkaisi Koltan perinnön albumina vuonna 1984. Lehdissä Lasten Maailma ja Pellervo julkaistiin myös Hauhion sarjakuvaversioita nuortenkirjallisuuden tunnetuimmista teoksista (esim. Aarresaari värillisenä Pellervossa, viimeinen osa 7/1961).

Suomalaisen science fiction -sarjakuvan klassikko Maan mies Marsissa ilmestyi albumina vuonna 1947. Sen olivat kirjoittaneet Olavi Kanerva ja Reino Helismaa. Maan mies Marsissa ilmestyi ensi kerran Seikkailujen maailma -lehdessä jatkosarjana (albumi ei sisältänyt kaikkia sivuja). Samassa lehdessä ilmestyi myös Hauhion Lentävä lautanen -tarina.

Seura-lehdessä ilmestyi vuonna 1950 jatkosarjana (n:ot 36-47) Hauhion piirtämä Pekka Lipponen ja Kalle-Kustaa Korkki -sarjakuva.

Sota-aikana Lukemista Kaikille -lehdessä seikkaili Hauhion piirtämä Ismo Lento, rajaseudun poika. Sen oikeudet omisti Tekijätoimisto ja tämä syndikoitu sarja ilmestyi ilmeisesti myös muissa lehdissä.

Hauhion tyyliin vaikutti selvästi Flash Gordonin piirtäjä Alex Raymond.

## [muokkaa] Aiheesta muualla

- HAUHIO, AIMO Robert - Suomen kuvataiteilijat -verkkomatrikkeli
- KVAAK: Kotimaiset sarjakuvat ja tekijät, Ami Hauhio

Haettu osoitteesta http://fi.wikipedia.org../../../a/m/i/Ami_Hauhio_717e.html

Luokat: Suomalaiset kuvataiteilijat | Suomalaiset sarjakuvan tekijät

##### Views

- Artikkeli
- Keskustelu
- Nykyinen versio

##### Etsi